**סיפורי גבורה**

**צוות אלחנן**

צוות אלחנן (מכונה גם צוות קלמנזון) היה צוות מבצעי שהורכב מהאחים אלחנן ומנחם קלמנזון, ואחיינם איתיאל זוהר.

באותה השבת שמעו מנחם ואלחנן על המתקפה ויצאו מיד לעוטף, למרות שאף אחד לא קרא להם. זמן קצר לאחר מכן, שמע גם אחיינם איתיאל על המתרחש והתקשר לדוד אלחנן כדי לשאול מה כדאי לדעתו לעשות. "הוא ענה לי שהוא עם מנחם בעוטף והם מחלצים אנשים", סיפר איתיאל ל"גלובס". "עדיין לא הבנתי שמדובר בקו לחימה, חשבתי שאולי מדובר בפינוי גופות. לקחתי את האקדח שלי ומדים מאח של חבר, ונסעתי. שמחתי שיש משהו שאני יכול לעזור בו", הוא מספר.

מנחם ואלחנן נלחמו בקיבוץ בארי משעה שש בערב, ואיתיאל הצטרף אליהם מעט מאוחר יותר. השלושה נכנסו לבתי התושבים בבארי, חילצו את האנשים לאחור וחזרו לשדה הקרב.

החילוץ היה מאוד לא פשוט. "לא פתחו לנו את דלתות הממ"דים, ולפעמים גם לא השמיעו קול. אמרנו שאנחנו מצה"ל, מעתניאל, ולאט־לאט בטחו בנו", אומר איתיאל. "בבית אחד לא פתחו עד שדוד שלי צעק 'שמע ישראל'. כשהדלת תיפתח אין לדעת מה תראה - לפעמים זו משפחה שלמה ובריאה, ולפעמים פותחים ומבינים שהגענו מאוחר מדי".

הצוות נלחם בבארי 16 שעות, תחת אש, עד שביום ראשון בתשע בבוקר, לאחר שחילצו יותר ממאה אנשים, נתקלו באחד הבתים במחבל, שירה ופגע באלחנן.

על פועלם בבלימת הטבח וחילוץ התושבים, זכו חברי הצוות בפרס ישראל לגבורה אזרחית לשנת ה'תשפ"ד.

**לינקים לסרטונים רלוונטיים ומידע נוסף**

[**גיבורי השנה, צוות אלחנן, גלובס**](https://www.globes.co.il/news/sparticle.aspx?did=1001464768)

[**משפחת קלמנזון נפגשת עם ניצולי בארי, רשת 13**](https://www.youtube.com/watch?v=OBqKLGDQPvQ)

[**מנחם ואיתיאל משחזרים את הקרב**](https://www.youtube.com/watch?v=PwFcEiHBjns)

[**גיבורים - משפחת קלמזון**](https://www.mako.co.il/tv-special/Article-f996add4fc9eb81027.htm)